રાજકોટમાં એક બાજુ દિવાળીના તેહવારની ઉજવણી ચાલી રહી છે, તેવામાં સ્વાઇન ફલૂએ પણ ભરડો લીધો છે. શહરેમાં રવિવારે સખીયાનગર વિસ્તારમાં એરપોર્ટ રોડ પર રહેતા અને ખાનગી હોસ્પિટલમાં સારવાર લઇ રહેલા 36 વર્ષીય યુવકને સ્વાઇન ફલૂ પોઝીટીવ નોંધાયો છે. આ ઉપરાંત જૂનાગઢના માંગરોળ તાલુકાના 27 વર્ષીય ગર્ભવતી મહિલાને સ્વાઇફલૂ પોઝીટીવ નોંધાયો છે. જે હાલ રાજકોટની ખાનગી હોસ્પિટલમાં સારવાર લઇ રહ્યા છે. આ ઉપરાંત રાજકોટ સીવીલ હોસ્પિટલમાં ગોંડલ, ઉપલેટા અને પોરબંદરના એક-એક દર્દી સ્વાઇફલૂની સારવાર લઇ રહ્યા છે. જ્યારે જૂનાગઢના 4 દર્દીઓ સારવાર હેઠળ છે. આ સાથે રાજકોટ સીવીલમાં સારવાર લઇ રહેલા દર્દીઓનો કુલ આંક 132 પર પહોંચ્યો છે જેમાંથી રાજકોટમાં 33 દર્દીઓના મોત થયા છે. જેમાં ગોંડલ, ઉપલેટા,જામનગર, મોરબીના દર્દીઓનો સમાવેશ થાય છે.